|  |  |
| --- | --- |
| 26.04.2018. | Nr.6/20 |

**NEKUSTAMĀ ĪPAŠUMA UZVARAS IELĀ 10A, JELGAVĀ IEGĀDE
JELGAVAS PILSĒTAS PAŠVALDĪBAS ĪPAŠUMĀ**

(ziņo I.Škutāne)

 **Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

2018.gada 15.martā Jelgavas pilsētas pašvaldības administrācijā saņemts Gunta Leipciga iesniegums ar piedāvājumu pirkt viņa īpašumā esošo nekustamo īpašumu Uzvaras ielā 10A, Jelgavā par pārdošanas cenu 20 000 *euro*.

Nekustamais īpašums ar kadastra Nr. 0900 005 0166 Uzvaras ielā 10A, Jelgavā sastāv no zemesgabala 1820 m2 platībā ar kadastra apzīmējumu 0900 005 0166 (turpmāk – Zemesgabals) un reģistrēts Jelgavas pilsētas zemesgrāmatas nodalījumā Nr.3390 uz Gunta Leipciga vārda. Valsts zemes dienesta Nekustamā īpašuma Valsts kadastra informācijas sistēmā nekustamā īpašuma kadastrālā vērtība uz 2018.gada 1.janvāri noteikta 15 543 *euro*.

Zemesgabals nepieciešams, lai Jelgavas pilsētas pašvaldība pildītu likuma „Par pašvaldībām” 15.panta pirmās daļas 4.punktā noteikto pašvaldības autonomo funkciju– gādātu par iedzīvotāju izglītību.

Uz Zemesgabala Uzvaras ielā 10A, Jelgavā daļēji izvietojas ēka ar kadastra apzīmējumu 0900 005 0154 001, kas ietilpst nekustamā īpašuma ar kadastra Nr. 0900 505 0154 Uzvaras ielā 10, Jelgavā sastāvā un reģistrēta Jelgavas pilsētas zemesgrāmatas nodalījumā Nr.100000233347 uz Jelgavas pilsētas pašvaldības vārda. Minētajā ēkā atrodas Jelgavas pilsētas pašvaldības izglītības iestāde “Jelgavas 3.sākumskola”. Lai nodrošinātu izglītības iestādes darbību, Jelgavas pilsētas pašvaldības iestāde “Jelgavas izglītības pārvalde” Zemesgabalu Uzvaras ielā 10A, Jelgavā nomā no Gunta Leipciga.

Likuma „Par pašvaldībām” 14.panta pirmās daļas 2.punkts nosaka, ka pildot savas funkcijas, pašvaldībai ir tiesības iegūt un atsavināt kustamo un nekustamo mantu, turklāt minētā likuma 21.panta pirmās daļas 17.punkts nosaka, ka tikai dome var lemt par nekustamās mantas iegūšanu pašvaldības īpašumā.

Saskaņā ar likuma „Par pašvaldībām” 14.panta pirmās daļas 2.punktu, 15.panta pirmās daļas 4.punktu, 21.panta pirmās daļas 17.punktu un G.Leipciga 2018.gada 15.marta iesniegumu,

**JELGAVAS PILSĒTAS DOME NOLEMJ:**

1. Iegādāties Jelgavas pilsētas pašvaldības īpašumā nekustamo īpašumu – zemesgabalu
1820 m2 platībā ar kadastra apzīmējumu 0900 005 0166, Uzvaras ielā 10A, Jelgavā, par Gunta Leipciga piedāvāto pārdošanas cenu 20 000 *euro* (divdesmit tūkstoši *euro* un 00 centi).
2. Pilnvarot Jelgavas pilsētas pašvaldības administrācijas Pašvaldības īpašumu pārvaldes vadītāju noslēgt pirkuma līgumu par 1.punktā norādīto nekustamo īpašumu un veikt darbības, kas saistītas ar nekustamā īpašuma ierakstīšanu zemesgrāmatā uz Jelgavas pilsētas pašvaldības vārda.
3. Jelgavas pilsētas pašvaldības iestādei „Pašvaldības iestāžu centralizētā grāmatvedība”, saskaņā ar pirkuma līguma nosacījumiem, pārskaitīt Guntim Leipcigam nekustamā īpašuma Uzvaras ielā 10A, Jelgavā pirkuma summu 20 000 *euro* (divdesmit tūkstoši *euro* un 00 centi) no pamatbudžeta izdevumu programmas "Zemes reformas darbības un zemes īpašuma un lietošanas tiesību pārveidošana" (klasifikācijas kods 04.901) esošajiem līdzekļiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2018.gada 26.aprīlī